Die benoemings vir vanjaar se Toyota US Woordfees Woordtrofees-toekennings is pas bekend gemaak. Die wenners, wat elkeen ’n kunswerk deur Theo Paul Vorster, ’n trofee en bedrag geld sal ontvang, word volgende week aanlyn op alle platforms aangekondig.
’n Aantal spesiale pryse sal toegeken word en die topboekverkopers in vier verskillende genres (Leefstyl, Poësie, Niefiksie en Prosa) sal aangewys word. In hierdie Woordtrofees-kategorieë is daar egter geen kortlyste nie. Ook die toprestaurant in Die Burgeroorlog sal saam met die Woordtrofees-wenners aangekondig word.